དེ་ནས་སྤྱི་ལོ་༢༠༠༦ལོའི་བོད་ཟླ་དྲུག་པའི་ཚེས་ཉེར་གཉིས་ཏེ་མིག་དམར་ཐ་སྐར་འགྲུབ་སྦྱོར་ཉིན།ཡོངས་འཛིན་རིན་པོ་ཆེའི་དགོངས་བཞེད་དཀར་ཆག་ལྟར་གཡུང་དྲུང་བོན་གྱི་བཀའ་བརྟེན་སྤུས་ལེགས་ཚད་ལྡན་ཞིག་ཕྱོགས་བསྒྲིགས་དག་བཞེངས་ཀྱི་མཛད་འཕྲིན་རླབས་པོ་ཆེའི་དབུ་བསླངས་ཏེ།རིམ་འགྲོ་རུ་སྐྱབས་འགྲོའི་མཆོད་པ་དང༌།མ་བདུད་བཙན་རྒྱལ་གྱི་གཙོས་བོན་སྐྱོང་སྲུང་མ་རྣམས་ལ་སྟོང་ཚོགས་དང་རི་བསྟོད་བསང་གསོལ་བཅས་འཕྲིན་བཅོལ་དང་རྟེན་འབྲེལ་གྱི་མཛད་སྒོ་གང་ལེགས་སྤེལ་གནང་བ་དང་ལྷན་དུ།